stanford-oval/wikipedia huggingface dataset:
Rakennerahasto
Aikaisemmat kaudet > Rahastot

EU:lla on seuraavat rahastot:
Euroopan aluekehitysrahasto (EAKR) edistää pääasiassa taloudelliselta kehitykseltään jälkeenjääneitä alueita. Tukea annetaan investointeihin, joilla voidaan luoda ja säilyttää pysyviä työpaikkoja, sekä hankkeisiin, joilla parannetaan infrastruktuuria ja tuottavia investointeja. Lisäksi tavoitteena on parantaa alueiden kehitysmahdollisuuksia tukemalla erityisesti pk-yritysten paikallisia hankkeita.
Euroopan sosiaalirahaston (ESR) tavoitteena on työttömyyden torjunta. ESR on tärkein väline, jolla EU toteuttaa työllisyyspolitiikkaansa kehittämällä henkilöresursseja ja parantamalla työmarkkinoiden toimintaa. Tarkoituksena on parantaa niiden ihmisten mahdollisuuksia, joiden on kaikkein vaikeinta saada työtä tai säilyttää työpaikkansa.
Euroopan maatalouden ohjaus- ja tukirahaston (EMOTR tai EMTOR) ohjausosasto tukee jäsenvaltioiden maatalouden rakenteiden mukauttamista jäsenvaltioissa osana yhteistä maatalouspolitiikkaa ja edistää maaseutualueiden kehittämistä. Se myöntää investointitukea tuotantokustannusten vähentämiseksi ja maatilojen tehokkuuden parantamiseksi sekä maa- ja metsätaloustuotteiden markkinoimiseksi entistä paremmin. Lisäksi rahastosta tuetaan maaseudun infrastruktuurien parantamista, kylien uudelleenasuttamista ja matkailun sekä käsityöalojen kehittämistä.
Kalatalouden ohjauksen rahoitusväline (KOR) tukee kalastuskannan uudistusta ja uudenaikaistamista koskevien investointien rahoittamista ja kalatuotteiden jalostus- ja myyntiedellytysten parantamista.
Koheesiorahasto tukee ympäristönsuojeluun ja liikenneinfrastruktuuriin liittyviä hankkeita niissä jäsenvaltioissa, joiden BKT henkeä kohden on vähemmän kuin 90 prosenttia unionin keskiarvosta ja joilla on talouden uudistusohjelma talous- ja rahaliittoon liittymiseksi. Koheesiorahastolla on hieman erilaiset menettelysäännöt kuin muilla rahastoilla.
Aikaisemmat kaudet > Tavoitteet

Rakennerahastojen toimenpiteet on keskitetty kuuteen tavoitteeseen.
Tavoite 1 kattaa alueet, joiden talouskehitys on muista jäljessä.
Tavoite 2 tukee erityisesti taloudellisen ja teknologisen muutoksen koettelemia teollisuusalueita.
Tavoite 3 parantaa työllisyystilannetta helpottamalla nuorten ihmisten ja työmarkkinoilta mahdollisesti syrjäytyvien siirtymistä työelämään; torjuu pitkäaikaistyöttömyyttä sekä edistää miesten ja naisten yhtäläisiä mahdollisuuksia.
Tavoite 4 auttaa työntekijöitä mukautumaan teolliseen ja teknologiseen muutokseen.
Tavoite 5a edistää maatalouden ja kalastuksen rakenteiden uudenaikaistamista ja mukauttamista.
Tavoite 5b tarjoaa tukea maaseutualueilla, joista paikallinen väestö lähtee, koska toimeentulomahdollisuudet ovat heikentyneet.
Tavoite 6 edistää erittäin harvaan asuttujen alueiden kehittämistä ja rakenteellista mukauttamista. Nämä alueet sijaitsevat Suomessa ja Ruotsissa.
Rahastoista tuetaan eri tavoitteita erityissääntöjen mukaisesti. Tavoitteiden 3, 4 ja 5a toimia voidaan toteuttaa kaikkialla EU:n alueella. Muita tavoitteita voidaan toteuttaa ainoastaan tarkkaan määritellyillä maantieteellisillä alueilla, jotka EU määrittelee ohjelmakaudeksi.
Aikaisemmat kaudet > Tavoitteet > Tavoite 1:een kuuluvat alueet

Tavoite 1 on kaikkein tärkein tavoite. Noin 67 prosenttia rakennerahastoista käytetään tähän tarkoitukseen. Tavoitteen 1 alueiden BKT:n asukasta kohden on oltava alle 75 prosenttia EU:n keskiarvosta. Noin neljännes EU:n väestöstä asuu näillä alueilla, jotka jaksolla 1994–1999 ovat:
Kreikka, Portugali, Irlanti: koko maa
Belgia: Hainautin maakunta
Saksa: viisi uutta osavaltiota (Brandenburg, Saksi, Saksi-Anhalt, Mecklenburg-Etu-Pommeri ja Thüringen) sekä Itä-Berliini
Espanja: Andalusia, Asturia, Kantabria, Kastilia ja León, Kastilia- La Mancha, Ceuta ja Melilla, Valencia, Extremadura, Galicia, Kanariansaaret ja Murcia
Ranska: Ranskan neljä merentakaista departementtia, Korsika ja Valenciennesin, Douain ja Avesnesin arrondissementit (Belgian Hainautin alueen lähialueet)
Italia: Abruzzo (ainoastaan siirtymäkaudella 1994–1996), Basilicata, Calabria, Campania, Molise, Apuglia, Sardinia ja Sisilia
Alankomaat: Flevoland
Iso-Britannia: Pohjois-Irlanti, Merseyside ja Skotlannin ylämaat sekä saaret
Itävalta: Burgenland.
Ennusteet

Ohjelmakauden lopussa rakennerahastojen jatkamisesta on päätettävä uudelleen. Päätös perustuu arviointeihin siitä, kuinka aiemmat toimet ovat edistäneet käytännössä EU:n politiikan yleisiä tavoitteita. EU:n tulevan laajentumisen suhde rakennerahastoihin on ratkaistava sekä uudistettava maatalouspolitiikka.
Aiheesta muualla

Rakennerahastot.fi
Kummunlampi (Karstula, Kummunperä)

| Kummunlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°51′55″N, 25°07′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskujoki:  suo-oja Kukkoseen 
Järvinumero:  14.465.1.009
Mittaustietoja
Pinnankorkeus:  172,2 m  
Pituus:  360 m  
Leveys:  210 m  
Rantaviiva:  0,986 km  
Pinta-ala:  5,718 ha  
Tilavuus:  0.000076 km³ 
Keskisyvyys:  1,33 m  
Suurin syvyys:  3,4 m  
Saaria:  ei saaria 
 fiKummunlampi 
Kummunlampi  on Keski-Suomessa Karstulassa  Kummunperän lähellä sijaitseva lampi.
Maantietoa

Lampi on 360 metriä pitkä, 210 metriä leveä, ja sen pinta-ala on 5,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 76 200 kuutiometriä. Sen keskisyvyys on 1,3 metriä ja suurin syvyys on 3,4 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Tyräjärven valuma-alueeseen (14.465) se kuuluu. Lammen vedenpinnan korkeus on 172,2 metriä mpy.
Roy Hattersley

Roy Hattersley vuonna 2012.
Roy Sydney George Hattersley, paroni Hattersley PC (s. 28. joulukuuta 1932) on brittiläinen Työväenpuolueen poliitikko. Hän istui parlamentin jäsenenä vuosina 1964–1997 ja toimi puolueensa varajohtajana vuosina 1983–1992. Hän oli ministerinä useaan otteeseen ja sai lopulta elinikäisen päärinarvon.
Hattersley on myös kirjailija ja The Guardianin kolumnisti. Osan tuotannostaan hän on kirjoittanut koiransa Busterin näkökulmasta.
Ruopaslampi

| Ruopaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°09′30″N, 25°15′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Isoon Salmijärveen 
Järvinumero:  14.524.1.004
Mittaustietoja
Pinnankorkeus:  127,8 m  
Pituus:  140 m  
Leveys:  140 m  
Rantaviiva:  0,463 km  
Pinta-ala:  1,403 ha  
Saaria:  ei saaria 
 fiRuopaslampi 
Ruopaslampi  on Keski-Suomessa Petäjävedellä Metsäkulman lähellä sijaitseva lampi.
Maantietoa

Lampi on 140 metriä pitkä, 140 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Suoliveden alueeseen (14.524) se kuuluu. Lammen vedenpinnan korkeus on 127,8 metriä mpy.
Rostovin ydinvoimalaitos

Rostovin alueen kartalta ilmenee ydinvoimalan sijainti Tsimljanskin tekojärven etelärannalla.
Venäjän läntisimpien ydinvoimaloiden sijainti.  (Katso)
Rakenteilla oleva voimala
Toiminnassa oleva voimala

Toiminnassa olevissa ydinvoimalaitoksissa voi olla myös rakenteilla olevia tai suljettuja voimalayksiköitä.
Rostovin ydinvoimalaitos (ven. Ростовская АЭС, Rostovskaja AES, toisinaan myös ven. Волгодонская АЭС, Volgodonskaja AES, Volgodonskin ydinvoimala) on Venäjän Rostovin alueella sijaitseva ydinvoimalaitos. Se on rakennettu 16 kilometriä Volgodonskin kaupungin koillispuolelle, Donin alajuoksulle padotun Tsimljanskin tekojärven etelärannalle. Aluekeskus, miljoonakaupunki Rostov-na-Donuun on noin 205 kilometrin matka. Voimalaitoksen omistaa ja sen toiminnasta vastaa Venäjän valtion Rosenergoatom-osakeyhtiö.
Kahdella VVER-1000 -ydinreaktoriyksiköllään voimala tuotti noin 40 prosenttia Rostovin alueen käyttämästä sähköenergiasta. Yksiköt on otettu tuotantokäyttöön vuosina 2001 ja 2010. Ensimmäisen voimalayksikön rakentamistyö tosin alkoi alun perin jo 1979, mutta keskeytettiin vuonna 1990, jolloin yksikkö oli 95-prosenttisesti valmis. Sittemmin rakennustöitä jatkettiin mukautetuin suunnitelmin.
Ydinvoimalan yksikkö 3 liitettiin sähköverkkoon 27.12.2014 ja tuotantokäyttöön 17.9.2015. Yksikkö 4 oli rakenteilla vielä helmikuussa 2016. Rakentajan tavoitteena oli saada tämäkin 1100 megawatin VVER V-320 -tyyppisellä ydinreaktorilla varustettu voimalayksikkö valmiiksi vuonna 2017.
Rostovin ydinvoimala.
Vuonna 2001 käyttöön otettu voimalaitosyksikkö 1.
Rostovin ydinvoimalan tiedotuskeskus.
Aiheesta muualla

Kuvia tai muita tiedostoja aiheesta Rostovin ydinvoimalaitos Wikimedia Commonsissa
Rita Vittadini

| Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Maa:   Italia> Naisten voimistelu. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Rita Vittadini (19. maaliskuuta 1914 Pavia – 2000) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.
Romain Saïss

Romain Saïss MM-kilpailuissa 2018.
Romain Ghanem Paul Saïss (s. 26. maaliskuuta 1990 Bourg-de-Péage, Ranska) on marokkolainen jalkapalloilija, pelipaikaltaan puolustava keskikenttäpelaaja. Hän edustaa Turkin Superliigassa pelaavaa Beşiktaşia.
Seurajoukkueura

Saïss aloitti ammattilaisuransa Ranskassa ja pelasi kausina 2011–2013 Clermontissa ja kausina 2013–2015 Le Havressa Ligue 2:ssa sekä kaudella 2015–2016 Angersissa Ligue 1:ssä, jossa hän pelasi 35 ottelua ja teki kaksi maalia. Elokuussa 2016 hän siirtyi Englannin mestaruussarjassa pelaavaan Wolverhampton Wanderersiin, joka keväällä 2018 nousi Valioliigaan. Kaudella 2018–2019 Saïss pelasi Valioliigassa 19 ottelua ja teki niissä kaksi maalia. Seuraavalla kaudella hän pelasi Valioliigassa 33 ottelua ja teki niissä kaksi maalia. Eurooppa-liigassa hän pelasi kaudella 2019–2020 karsintavaiheessa kuusi ja varsinaisessa liigassa kahdeksan ottelua sekä teki alkulohko-ottelussa Slovan Bratislavaa vastaan maalin. Kaudella 2020–2021 Saïss pelasi Valioliigassa 27 ottelua ja teki niissä kolme maalia. Kaudella 2021–2022 hän pelasi 31 valioliigaottelua ja teki niissä kaksi maalia. Vuoden 2020 alusta lähtien hän oli kaikissa pelaamissaan valioliigaotteluissa avauskokoonpanossa. Englannin eri cupkilpailuissa hän teki vain yhden maalin, elokuussa 2021 liigacupin toisen kierroksen ottelussa Nottingham Forestia vastaan.
Saïss siirtyi kesällä 2022 turkkilaisseura Beşiktaşiin. Hän on pelannut marraskuun 2022 loppuun mennessä Turkin Superliigassa 11 ottelua, jotka kaikki avauskokoonpanossa.
Maajoukkueura

Saïss pelasi Marokon maajoukkueessa ensimmäisen ottelunsa marraskuussa 2012 Togoa vastaan. Hän pelasi Afrikan-mestaruuskilpailuissa 2017, 2019 ja 2022 ja teki ensin mainitussa maalin Togoa vastaan. MM-kilpailuissa 2018 hän pelasi kaksi Marokon kolmesta ottelusta alusta loppuun. MM-kilpailuissa 2022 Marokko selviytyi kaikkien aikojen ensimmäisenä afrikkalaismaana MM-kilpailujen välieriin ja Saïss pelasi kuusi ottelua avauskokoonpanossa. Hän joutui loukkaantumisen vuoksi jättämään kesken sekä puoliväli- että välieräottelun eikä pelannut enää pronssiottelussa. Hän teki maalin toisessa alkulohko-ottelussa Belgiaa vastaan. Jouluun 2022 mennessä hän on pelannut 72 maaottelua, joissa 69 kertaa avauskokoonpanossa, ja tehnyt niissä kaksi maalia. Hän on toiminut maajoukkueen kapteenina vuodesta 2020 lähtien.
Kuwaitin vaakuna

Kuwaitin vaakuna
Kuwaitin vaakuna (arab. شعار الكويت‎) koostuu kolmiraitaisesta kilvestä, jonka värit ovat samat kuin Kuwaitin lipussa. Kilven yläpuolella on kultainen haukka, joka on levittänyt siipensä. Vaakunan keskellä on purjehtiva kauppalaiva, dhow, jonka yläpuolella on kirjoitettu arabiaksi maan nimi "دولة الكويت" (Dawlat al-Kuwait) eli Kuwaitin valtio. Vaakuna nykyisessä muodossaan hyväksyttiin käyttöön 1962.
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
NHL-kausi 2008–2009

| NHL-kausi 2008–2009 |
| --- | --- |
Laji:  jääkiekko
Järjestyksessä oleva kausi:  91.
Maa:   Yhdysvallat Kanada
Joukkueiden määrä:  30
Mestari:  Pittsburgh Penguins
Pistepörssin voittaja:  Jevgeni Malkin
Runkosarjan arvokkain pelaaja:  Aleksandr Ovetškin
Pudotuspelien arvokkain pelaaja:  Jevgeni Malkin
  ← 2007–2008 :  2009–2010 → 
NHL-kausi 2008–2009 oli National Hockey Leaguen 91. kausi. Se alkoi 4. lokakuuta 2008 ja runkosarja päättyi 12. huhtikuuta. Pudotuspelit päättyivät 12. kesäkuuta 2009, jolloin Pittsburgh Penguins varmisti Stanley Cupin voiton Detroit Red Wingsistä 4-3.
Montreal Canadiens isännöi 100-vuotisen historiansa kunniaksi NHL:n All Stars -ottelun 25. tammikuuta Bell Centressä.
Kausi avattiin Tukholmassa ja Prahassa.
Sarjataulukot

y= divisioonan voittaja

x= varmistanut pudotuspelipaikkansa

z= konferenssin voittaja

* = divisioonan johtaja
Sarjataulukot > Itäinen konferenssi

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| z-Boston Bruins | 82 | 53 | 10 | 19 | 274 | 196 | +78 | 116 |
| y-Washington Capitals | 82 | 50 | 8 | 24 | 272 | 245 | +27 | 108 |
| y-New Jersey Devils | 82 | 51 | 4 | 27 | 244 | 209 | +35 | 106 |
| x-Pittsburgh Penguins | 82 | 45 | 9 | 28 | 264 | 239 | +25 | 99 |
| x-Philadelphia Flyers | 82 | 44 | 11 | 27 | 264 | 238 | +26 | 99 |
| x-Carolina Hurricanes | 82 | 45 | 7 | 30 | 239 | 226 | +13 | 97 |
| x-New York Rangers | 82 | 43 | 9 | 30 | 210 | 218 | -8 | 95 |
| x-Montreal Canadiens | 82 | 41 | 11 | 30 | 249 | 247 | +2 | 93 |

| Florida Panthers | 82 | 41 | 11 | 30 | 234 | 231 | +3 | 93 |
| Buffalo Sabres | 82 | 41 | 9 | 32 | 250 | 234 | +16 | 91 |
| Ottawa Senators | 82 | 36 | 11 | 35 | 217 | 237 | -20 | 83 |
| Toronto Maple Leafs | 82 | 34 | 13 | 35 | 250 | 293 | -43 | 81 |
| Atlanta Thrashers | 82 | 35 | 6 | 41 | 257 | 280 | -23 | 76 |
| Tampa Bay Lightning | 82 | 24 | 18 | 40 | 210 | 279 | -69 | 66 |
| New York Islanders | 82 | 26 | 9 | 47 | 201 | 279 | -78 | 61 |
Sarjataulukot > Itäinen konferenssi > Atlantin divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| y-New Jersey Devils | 82 | 51 | 4 | 27 | 244 | 209 | +35 | 106 |
| x-Pittsburgh Penguins | 82 | 45 | 9 | 28 | 264 | 239 | +25 | 99 |
| x-Philadelphia Flyers | 82 | 44 | 11 | 27 | 264 | 238 | +26 | 99 |
| x-New York Rangers | 82 | 43 | 9 | 30 | 210 | 218 | -8 | 95 |
| New York Islanders | 82 | 26 | 9 | 47 | 201 | 279 | -78 | 61 |
Sarjataulukot > Itäinen konferenssi > Koillinen divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| z-Boston Bruins | 82 | 53 | 10 | 19 | 274 | 196 | +78 | 116 |
| x-Montreal Canadiens | 82 | 41 | 11 | 30 | 249 | 247 | +2 | 93 |
| Buffalo Sabres | 82 | 41 | 9 | 32 | 250 | 234 | +16 | 91 |
| Ottawa Senators | 82 | 36 | 11 | 35 | 217 | 237 | -20 | 83 |
| Toronto Maple Leafs | 82 | 34 | 13 | 35 | 250 | 293 | -43 | 81 |
Sarjataulukot > Itäinen konferenssi > Kaakkoinen divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| y-Washington Capitals | 82 | 50 | 8 | 24 | 272 | 245 | +27 | 108 |
| x-Carolina Hurricanes | 82 | 45 | 7 | 30 | 239 | 226 | +13 | 97 |
| Florida Panthers | 82 | 41 | 11 | 30 | 234 | 231 | +3 | 93 |
| Atlanta Thrashers | 82 | 35 | 6 | 41 | 257 | 280 | -23 | 76 |
| Tampa Bay Lightning | 82 | 24 | 18 | 40 | 210 | 279 | -69 | 66 |
Sarjataulukot > Läntinen konferenssi

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| z-San Jose Sharks* | 82 | 53 | 11 | 18 | 257 | 204 | +53 | 117 |
| y-Detroit Red Wings* | 82 | 51 | 10 | 21 | 295 | 244 | +51 | 112 |
| y-Vancouver Canucks* | 82 | 45 | 10 | 27 | 245 | 220 | +25 | 100 |
| x-Chicago Blackhawks | 82 | 46 | 12 | 24 | 264 | 216 | +48 | 104 |
| x-Calgary Flames | 82 | 46 | 6 | 30 | 254 | 248 | +6 | 98 |
| x-St Louis Blues | 82 | 41 | 10 | 31 | 233 | 233 | 0 | 92 |
| x-Columbus Blue Jackets | 82 | 41 | 10 | 31 | 226 | 230 | -4 | 92 |
| x-Anaheim Ducks | 82 | 42 | 7 | 33 | 245 | 238 | +7 | 91 |

| Minnesota Wild | 82 | 40 | 9 | 33 | 219 | 200 | +19 | 89 |
| Nashville Predators | 82 | 40 | 8 | 34 | 213 | 233 | -20 | 88 |
| Edmonton Oilers | 82 | 38 | 9 | 35 | 234 | 248 | -14 | 85 |
| Dallas Stars | 82 | 36 | 11 | 35 | 230 | 257 | -27 | 83 |
| Phoenix Coyotes | 82 | 36 | 7 | 39 | 208 | 252 | -44 | 79 |
| Los Angeles Kings | 82 | 34 | 11 | 37 | 207 | 234 | -27 | 79 |
| Colorado Avalanche | 82 | 32 | 5 | 45 | 199 | 257 | -58 | 69 |
Sarjataulukot > Läntinen konferenssi > Keskinen divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| y-Detroit Red Wings* | 82 | 51 | 10 | 21 | 295 | 244 | +51 | 112 |
| x-Chicago Blackhawks | 82 | 46 | 12 | 24 | 264 | 216 | +48 | 104 |
| x-St Louis Blues | 82 | 41 | 10 | 31 | 233 | 233 | 0 | 92 |
| x-Columbus Blue Jackets | 82 | 41 | 10 | 31 | 226 | 230 | -4 | 92 |
| Nashville Predators | 82 | 40 | 8 | 34 | 213 | 233 | -20 | 88 |
Sarjataulukot > Läntinen konferenssi > Luoteinen divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| y-Vancouver Canucks* | 82 | 45 | 10 | 27 | 245 | 220 | +25 | 100 |
| x-Calgary Flames | 82 | 46 | 6 | 30 | 254 | 248 | +6 | 98 |
| Minnesota Wild | 82 | 40 | 9 | 33 | 219 | 200 | +19 | 89 |
| Edmonton Oilers | 82 | 38 | 9 | 35 | 234 | 248 | -14 | 85 |
| Colorado Avalanche | 82 | 32 | 5 | 45 | 199 | 257 | -58 | 69 |
Sarjataulukot > Läntinen konferenssi > Tyynenmeren divisioona

| Joukkue | O | V | JA | H | TM | PM | ME | P |
| --- | --- | --- | --- | --- | --- | --- | --- | --- |
| z-San Jose Sharks* | 82 | 53 | 11 | 18 | 257 | 204 | +53 | 117 |
| x-Anaheim Ducks | 82 | 42 | 7 | 33 | 245 | 238 | +7 | 91 |
| Dallas Stars | 82 | 36 | 11 | 35 | 230 | 257 | -27 | 83 |
| Phoenix Coyotes | 82 | 36 | 7 | 39 | 208 | 252 | -44 | 79 |
| Los Angeles Kings | 82 | 34 | 11 | 37 | 207 | 234 | -27 | 79 |
Sarjataulukot > Runkosarjan pistepörssi

| # | Pelaaja | Joukkue | Ottelut | Maalit | Syötöt | Pisteet | Pisteet/peli |
| --- | --- | --- | --- | --- | --- | --- | --- |
| 1. | Jevgeni Malkin | Pittsburgh | 82 | 35 | 78 | 113 | 1,38 |
| 2. | Aleksandr Ovetškin | Washington | 79 | 56 | 54 | 110 | 1,39 |
| 3. | Sidney Crosby | Pittsburgh | 77 | 33 | 70 | 103 | 1,34 |
| 4. | Pavel Datsjuk | Detroit | 81 | 32 | 65 | 97 | 1,20 |
| 5. | Zach Parise | New Jersey | 82 | 44 | 49 | 94 | 1,15 |
Kauden palkinnot

| --- | --- |
Stanley Cup::  Pittsburgh Penguins
Presidents' Trophy::  San Jose Sharks
Prince of Wales Trophy::  Pittsburgh Penguins
Clarence S. Campbell Bowl::  Detroit Red Wings
Art Ross Trophy::  Jevgeni Malkin (Pittsburgh Penguins)
Bill Masterton Memorial Trophy::  Steve Sullivan (Nashville Predators) – muut ehdokkaat: Chelios,  Zedník
Calder Memorial Trophy::  Steve Mason (Columbus Blue Jackets) – muut ehdokkaat: Ryan, Versteeg
Conn Smythe Trophy::  Jevgeni Malkin (Pittsburgh Penguins)
Frank J. Selke Trophy::  Pavel Datsjuk (Detroit Red Wings) – muut ehdokkaat: Kesler, Richards
Hart Memorial Trophy::  Aleksandr Ovetškin (Washington Capitals) – muut ehdokkaat: Datsjuk, Malkin
Jack Adams Award::  Claude Julien (Boston Bruins) – muut ehdokkaat: McLellan, Murray
James Norris Memorial Trophy::  Zdeno Chára (Boston Bruins) – muut ehdokkaat: Green, Lidström
King Clancy Memorial Trophy::  Ethan Moreau (Edmonton Oilers)
Lady Byng Memorial Trophy::  Pavel Datsjuk (Detroit Red Wings) – muut ehdokkaat: Parise, St. Louis
Lester B. Pearson Award::  Aleksandr Ovetškin (Washington Capitals) – muut ehdokkaat: Datsjuk, Malkin
Lester Patrick Trophy:: Mark Messier, Mike Richter, Jim Devellano
Mark Messier Leadership Award::  Jarome Iginla (Calgary Flames)
Maurice 'Rocket' Richard Trophy::  Aleksandr Ovetškin (Washington Capitals)
NHL Plus/Minus Award::  David Krejčí (Boston Bruins)
Roger Crozier Saving Grace Award::  Tim Thomas (Boston Bruins)
Vezina Trophy::  Tim Thomas (Boston Bruins) – muut ehdokkaat: Bäckström, Mason
William M. Jennings Trophy::  Tim Thomas &  Manny Fernandez (Boston Bruins)
Roberta J. Nichols

| Roberta Jean Nichols Yakel> Henkilötiedot |
| --- | --- |
Syntynyt: 29. marraskuuta 1931 Los Angeles, Kalifornia
Kuollut: 3. huhtikuuta 2005 Plymouth, Michigan
Kansalaisuus:  Yhdysvallat
Ammatti:  Tutkimusinsinööri
Koulutus ja ura
Tutkinnot:  Santa Monica High School (1949) Kalifornian yliopisto (Los Angeles), BS Physics (1968) Etelä-Kalifornian yliopisto, MS Environmental Engineering (1975) Ph.D. Engineering (1979)
Instituutti:  Douglas Aircraft Company, 1957  Aerospace Corporation, Aerodynamics and Propulsion Laboratory, El Segundo, Kalifornia 1960 – 1967 Cemical Kinetics Department, 1969 – 1978 Synthetic Fuels Office, Kalifornian osavaltio 1978 – 1979 Ford Motor Company, Dearborn, Michigan 1979 – 1995
Tutkimusalue:  Polttomoottorit, vaihtoehtoiset polttoaineet
Tunnetut työt:  Flexifuel-teknologia, vaihtoehtoiset polttoaineet
Roberta Jean Nichols Yakel (o.s. Hilts; 29. marraskuuta 1931 Los Angeles – 3. huhtikuuta 2005 Plymouth) oli yhdysvaltalainen tutkimusinsinööri, joka osallistui moottoriajoneuvojen vaihtoehtoisten polttoaineiden ja flexifuel-tekniikan kehittämiseen. Tavallisimmin häneen viitataan hänen aiemmalla nimellään Roberta J. Nichols, joka on peräisin ajalta, jolloin hän oli avioliitossa Jack E. Nicholsin kanssa.
Työura ja ammatilliset saavutukset

Roberta Nichols johti Yhdysvaltain autoteollisuuden vaihtoehtoisten polttoaineiden ja niiden käytön kehittämistä. Hän työskenteli 16 vuotta Ford Motor Companyn palveluksessa ja hankki kolme flexifuel-patenttia. Nichols kannatti metanolin käyttöä liikennepolttoaineena.
Yksityiselämä

Roberta Jean Hilts syntyi Los Angelesissa marraskuussa 1931. Robertan isä oli ilmailuteollisuudessa työskennellyt insinööri, joka tutustutti Robertan nopeisiin moottoriveneisiin. Ensimmäisen aviomiehensä William McDonaldin kanssa Roberta sai kaksi lasta; Robert ja Kathleen. Miehensä kuoleman jälkeen hän jatkoi opintojaan ja avioitui myöhemmin Jack Nicholsin kanssa elokuussa 1961. Ennen kuolemaansa huhtikuussa 2005 Roberta Jean Nichols Yakel ehti olla Alfred Lynn Yakelin kanssa avioliitossa 20 vuotta.
Nichols harrasti nopeita autoja, nopeita veneitä, bridgeä ja puutarhanhoitoa.
Patentit

US 4,703,732 "Spark timing control of multiple fuel engine", 1987.
US 4,706,629 "Control system for engine operation using two fuels of different volumetric energy content", 1987.
US 4,706,630 "Control system for engine operation using two fuels of different volatility", 1987.